**Obitelj je važna**

Tradicionalno se mislilo da žene trebaju kuhati i brinuti se za djecu, a muškarci raditi na poslu i donositi novac kući. Ja mislim da se i žena i muškarac trebaju brinuti za djecu. No, u današnje je vrijeme toga sve manje. Žena zavoli drugog muškarca, a muškarac zavoli neku drugu ženu. Na djecu često zaborave, te se djeca moraju sama snalaziti kako znaju i umiju. Kada je mamina mama bila živa, govorila je da su mama i tata odrasle osobe te se tako trebaju i ponašati, a ne se svađati kao mala djeca. Baka je kuhala i prala rublje, pospremala i pomagala nama oko zadaća. Bilo je tako i u drugim obiteljima. Da su te bake žive, one bi ih opominjale i do toga ne bi došlo. A ovako, svatko je zaboravio što su stariji govorili.

Hvala Bogu, ja imam svoju obitelj. Moju obitelj čine: petero braće, mama, tata, i druga baka. Moji su roditelji u dobrim odnosima i rade podjednako. Iako je tata više zainteresiran za poslove izvan kuće, svejedno pomaže i u kući. Mama nam pomaže pisati zadaće i brine o nama kao i druga baka. Moji roditelji ne idu na posao jer ga nemaju. Imaju farmu životinja i brinu se o tim životinjama. Njih dvoje prehranjuju našu obitelj, a tu je i bakina mirovina. Znam da moja obitelj nije savršena i bogata, ali oni su moje sve. Nije me briga što mi drugi govore, oni su moji i ne dam ih nikome!!!

 Martina Živko, 7. r.